REPUBLIKA HRVATSKA

KARLOVAČKA ŽUPANIJA

GRAD SLUNJ

OSNOVNA ŠKOLA SLUNJ

KLASA: 003-05/15-01-07

URBROJ: 2133-37-15-1

U Slunju, 30.9.2015.

Na osnovi članka 25. stavka2. podstavka 4. Statuta Osnovne škole Slunj, a prema prijedlogu ravnatelja škole, Školski odbor u svom VI. sazivu na 26. sjednici održanoj 30. rujna 2015. godine donio je

**PRAVILNIK O UPORABI RAČUNALA ZA KORISNIKE ŠKOLSKE KNJIŽNICE**

*Članak 1.*

Računala namijenjena korisnicima mogu besplatno koristiti svi učenici i djelatnici Osnovne škole Slunj uz obavezno poštivanje ovog Pravilnika i Pravilnika o radu školske knjižnice Osnovne škole Slunj u svrhu informativnog, edukativnog ili istraživačkog rada.

*Članak 2.*

Prije početka rada korisnik se obavezno mora javiti školskom knjižničaru.

*Članak 3.*

Korisnik svojim radom i ponašanjem ne smije ometati rad drugih korisnika.

Za rad sa zvučnim datotekama obvezno je koristiti slušalice.

Za vrijeme uporabe računala svaki je korisnik materijalno odgovoran za svaku namjernu tehničku i programsku pogrešku.

*Članak 4.*

Nakon uporabe računala, korisnik je dužan ostaviti računalo u stanju kakvom je i bilo.

Zabranjeno je instalirati nove i neautorizirane programe te deinstalizirati postojeće.

Nije dopušteno mijenjanje postavki programa, a datoteke privremeno spremljene na računalo treba obavezno izbrisati nakon uporabe ili pohraniti na jedinice prijenosne memorije.

*Članak 5.*

Uporaba računala vremenski je ograničena na 20 minuta. U iznimnim slučajevima knjižničar može procijeniti i produžiti ili skratiti vrijeme uporabe.

Knjižničar ima pravo ograničiti broj korisnika koji istovremeno koriste jedno računalo. Predviđena je individualna uporaba računala, osim prigodom grupnoga rada na izradi školskih seminara ili drugih zadataka.

*Članak 6.*

U slučaju neispravnosti opreme ili softverskih problema korisnik je dužan iste odmah prijaviti knjižničaru.

*Članak 7.*

Korisnik ima pravo zatražiti knjižničara za pomoć pri uporabi računala, a knjižničar mu je dužan pružiti savjet i pomoć u skladu sa svojim znanjem i raspoloživim vremenom.

*Članak 8.*

Korisnicima koji su zatečeni u pregledavanju, primanju ili slanju neprimjerenih sadržaja te igranju neprimjerenih računalnih igara bit će trenutačno uskraćena mogućnosti uporabe računala.

*Članak 9.*

U slučaju nepoštivanja ovog Pravilnika i Pravilnika o radu školske knjižnice, korisnicima će se uskratiti daljnja mogućnost uporabe računala.

*Članak 10.*

Ovaj je Pravilnik istaknut na vidljivom mjestu u školskoj knjižnici i dostupan je svakom korisniku.

*Članak 11.*

Ovaj Pravilnik stupa na snagu danom donošenja, a primjenjuje se danom objave na oglasnoj ploči Škole.

Predsjednik Školskog odbora:

Marina Mrkonja, dipl. učitelj

Ovaj Pravilnik objavljen je na oglasnoj ploči škole dana 15. listopada 2015.

Ravnatelj:

Tome Cvitković, dipl. učitelj